Diari Oficial de la Generalitat Valenciana


Sumari del DOGV 4075, del 30-08-2001 (2001/7247)

RESOLUCIÓ de 4 de juliol de 2001, del conseller d'Obres Públiques, Urbanisme i Transports, per la qual s'aprova definitivament la modificació Institut Valencià d'Oncologia del Pla General d'Ordenació Urbana de València.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4075

Data del DOGV
:   30-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7247


Data del document
:   04-07-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 4 de juliol de 2001, del conseller d'Obres Públiques, Urbanisme i Transports, per la qual s'aprova definitivament la modificació Institut Valencià d'Oncologia del Pla General d'Ordenació Urbana de València. [2001/7247]
  
Vist l'expedient relatiu a la modificació Institut Valencià d'Oncologia del Pla General d'Ordenació Urbana de València, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant Acord del ple de l'Ajuntament en sessió del dia 24 de novembre de 2000. Després del pertinent període d'exposició pública, en el qual es van presentar dues al·legacions, es va aprovar provisionalment pel mateix òrgan amb data 30 de març de 2001. L'expedient té entrada en el Registre de la Comissió Territorial d'Urbanisme de València amb data 9 de maig de 2001.
  
Segon
  
El projecte consta de memòria informativa i justificativa i plans d'informació i d'ordenació.
  
Tercer
  
Durant la tramitació de l'expedient s'ha sol·licitat l'informe a la Conselleria de Sanitat, sense que fins a la data conste la seua emissió.
  
Quart
  
València té el Pla General d'Ordenació Urbana aprovat definitivament per la Comissió Territorial d'Urbanisme en data 28 de desembre de 1988.
  
Cinqué
  
En sessió del 28 de juny de 2001, la Comissió Territorial d'Urbanisme de València va acordar informar favorablement i elevar al conseller d'Obres Públiques, Urbanisme i Transports la proposta d'aprovació definitiva de la modificació Institut Valencià d'Oncologia del Pla General d'Ordenació Urbana de València.
  
Fonaments de dret
  
Primer
  
La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
L'objecte de la modificació afecta una parcel·la, de propietat municipal, delimitada al nord pel c/ de Gregorio Gea, al sud per l'estació d'Autobusos, a l'est pel c/ Ricardo Mico i a l'oest per l'edifici de consultes externes de l'IVO. En l'actualitat el Pla General d'Ordenació Urbana classifica la dita parcel·la com a sòl urbà i la qualifica de GRT-4 (estació d'autobusos) i GEL-2. Amb la present modificació la parcel·la en qüestió passa a qualificar-se en espai lliure i servei públic, d'ús privat, amb destinació exclusiu sanitari- assistencial, i s'adeqüen els paràmetres urbanístics a les condicions de volum i forma de les edificacions de l'illa en què s'insereix.
  
La modificació queda justificada, en si mateixa, per la funció social que compleix l'Institut Valencià d'Oncologia.
  
Quart
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Cinqué
  
El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels plans generals ?i de les seues modificacions- de municipis de més de 50.000 habitants, de conformitat amb el que estableix l'article 39, per remissió de l'article 55.1, de la Llei Reguladora de l'Activitat Urbanística, en relació amb l'article 6.D del Reglament dels Òrgans Urbanístics de la Generalitat Valenciana.
  
Vistos els preceptes legals citats i la resta de general i pertinent aplicació, resolc:
  
Aprovar definitivament la modificació Institut Valencià d'Oncologia del Pla General d'Ordenació Urbana de València.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveuen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjudici que es puga exercitar qualsevol altre recurs que s'estime oportú.
  
València, 4 de juliol de 2001.- El conseller d'Obres Públiques, Urbanisme i Transports: José Ramón García Antón.